Foto: Afleweringsman sterf ná hy teen trok vasryDie motorfiets se wrak. Foto: ER24 ŉ Afleweringsman is dood nadat hy Woensdagoggend op sy motorfiets teen ŉ ligte vragmotor in Benoni gebots het. Luyanda Majija, ŉ woordvoerder van ER24, sê die ongeluk het in Great Northweg in Brentwoodpark plaasgevind. “Dit is nog nie duidelik wat gebeur het nie, maar volgens ooggetuies het die vragmotor glo ŉ U-draai oor twee bane gemaak, toe die motorfietsryer dit getref het,” het Majija gesê. Die man was reeds dood toe paramedici by die toneel opgedaag het. Die polisie ondersoek die ongeluk.